ઉંચી ઉંચી ફીસ લઇ લેતી શિક્ષણ સંસ્થાઓ ઉચ્ચ સ્તરનું શિક્ષણ આપવાને પોતાની ફરજ સમજતી નથી. “ટ્રસ્ટીઓના ખિસ્સામાં રૂપિયા આવવા જોઈએ બસ! પછી વિદ્યાર્થી કે વાલીનું જે થવું હોય તે થાય” આવો અભિગમ જ્યાં સુધી નહિ બદલાય ત્યાં સુધી તકલીફ તો રહેવાની. નાલંદા, વલભી અને વિક્રમશીલા જેવી વર્લ્ડ ક્લાસ યુનિવર્સીટી જ્યાં ફૂલીફાલી હતી એ ભારત દેશના વિદ્યાર્થીઓ આજે ઓક્સફોર્ડ અને કેમ્બ્રિજમાં શિક્ષણ લેવાને પોતાની મહાનતા સમજે છે. આ અભિગમ બદલાવા પાછળના કારણો શું છે એ આપણી નજર સામે જ છે.